CELEX: 62016TN0141
Language: sk
Date: 2016-04-04 00:00:00
Title: Vec T-141/16: Žaloba podaná 4. apríla 2016 – Európska komisia/IEM

30.5.2016   
            
            
               SK
            
            
               Úradný vestník Európskej únie
            
            
               C 191/39
            
         Žaloba podaná 4. apríla 2016 – Európska komisia/IEM
   (Vec T-141/16)
   (2016/C 191/51)
   Jazyk konania: gréčtina
   
      Účastníci konania
   
   
      Žalobkyňa: Európska komisia (v zastúpení: S. Lejeune, splnomocnený zástupca)
   
      Žalovaná: IEM – Erga – Erevnes – Meletes Perivallontos kai Chorotaxias AE (Atény, Grécko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zaviazal žalovanú zaplatiť sumu vo výške 105 416,47 eura spolu s úrokmi z omeškania na základe sadzby, ktorú uplatňuje Európska centrálna banka na hlavné refinančné operácie dňa 1. júla 2010 (2,0 %), plus jedno percento (1,0 %), čiže v celkovej výške tri percentá (3,0 %), vypočítanú od 6. júla 2010 do dňa úplného zaplatenia sumy, zníženú o 30 208 eur (ktorá bola zaplatená započítaním 4. septembra 2010), a
            
         
               —
            
            
               zaviazal žalovanú na náhradu trov tohto konania.
            
         
      Dôvody a hlavné tvrdenia
   
   Cieľom tejto žaloby, predloženej Všeobecnému súdu na základe článku 272 ZFEÚ, je vyhlásenie rozhodnutia nariaďujúceho žalovanej zaplatiť Európskej komisii sumu vo výške 75 208,47 eura spolu s úrokmi, vo vzťahu k zmluve FAIR-CT98-9544 za projekt nazvaný „Rozvoj nového procesu umývania a čistenia ovocia“.
   Európska komisia uvádza ako právny základ porušenie zmluvných povinností žalovanej. Tvrdí najmä, že suma, ktorá bola zaplatená žalovanej na základe spornej zmluvy, nebola použitá na žiadnu činnosť týkajúcu sa zmluvy, a že žalovaná nepredložila žiadne relevantné dokumentačné dôkazy. Subsidiárne Európska komisia tvrdí, že žalovaná sa dopustila neoprávneného obohatenia na základe článkov 904 a 908 Občianskeho zákonníka.